**Újlőrincfalva Önkormányzat**

Közterületi térfigyelő kamerarendszer adatvédelmi szabályzat

érvényes: 2014. október 01.

jóváhagyta:

Zsebe Zsolt polgármester

# Adatkezelő, adatfeldolgozó

## Térfigyelő kamerarendszer tulajdonosa, a térfigyelő kamerarendszer üzemeltetője: Név: Újlőrincfalva Községi Önkormányzat

**Székhely**: 3387 Újlőrincfalva, Kossuth út 26.

## Polgármester: Zsebe Zsolt

**Adatvédelmi tisztviselő neve**: Zsebe Zsolt

## Telefon: 06-30-218-4093

**E-mail**: ohalasz@ujlorincfalva.hu

Újlőrincfalva Községi Önkormányzat, mint adatkezelő közterület-felügyeletet vagy közterület-felügyelőt nem működtet, a közterületi térfigyelő kamerarendszert üzemeltető, kezelő személy (továbbiakban közterületi térfigyelő kamerarendszert üzemeltető, kezelő személy):

* a jegyző
* polgármester

**A rendszer üzemeltetését, karbantartását végző adatfeldolgozó:**

**Név**: Alarm Power Kft.

**Székhely**: 3390 Füzesabony, Pacsirta út 32.

# Adatkezelésre vonatkozó jogforrások, egyéb szabályzatok

* + Magyarország Alaptörvénye,
  + Közterület-felügyeletről szóló 1999. évi LXIII. törvény (továbbiakban: Kftv.),
  + A polgárőrségről és a polgárőri tevékenység szabályairól szóló 2011. évi CLXV. törvény (továbbiakban Pőtv.),
  + A Rendőrségről szóló 1994. évi XXXIV. törvény (továbbiakban Rtv.),
  + Magyarország helyi önkormányzatairól szóló 2011. évi CLXXXIX. törvény (továbbiakban Mötv.),
  + Az állami és önkormányzati szervek elektronikus információbiztonságáról szóló 2013 évi L. törvényben (a továbbiakban Ibtv.),
  + Az információs önrendelkezési jogról és információszabadságról szóló 2011. évi CXII. törvény (továbbiakban Infotv.),
  + Az Európai Parlament és a Tanács (EU) 2016/679 rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen

adatok szabad áramlásáról, valamint a 95/46/EK rendelet hatályon kívül helyezéséről (a továbbiakban: általános adatvédelmi rendelet).

* + Kapcsolódó főbb belső szabályzatok:
    - Adatvédelmi és adatbiztonsági szabályzat,
    - Információbiztonsági Szabályzat.

# A szabályzat, tájékoztató célja, hatálya

Jelen szabályzat fő célja, hogy Adatkezelő a létesített térfigyelő kamerarendszer adatkezeléssel kapcsolatos tevékenységek eljárásait rögzítse, elősegítve az információs önrendelkezési jognak az érvényesülését, és az érintetti jogok gyakorlását.

A szabályzat kiegészíti az Adatvédelmi és adatbiztonsági szabályzatot, adatkezelési tájékoztatókat, azokkal összhangban készül, Adatkezelő gondoskodik azok folyamatos összhangjáról.

Az adatrögzítésre, a rögzített adatok felhasználására, az adattovábbításra, betekintésre, adattörlésre, a nyilvántartások vezetésére, a személyes adatok védelmére vonatkozó részletes szabályokat, további szervezési, technikai és egyéb intézkedéseket külön szabályzat, utasítás tartalmazza.

Adatkezelő vezetőjének felelőssége, hogy az adatkezelésben érintett munkatársak, közreműködők, akik az adatkezeléssel kapcsolatos folyamatokban, tevékenységekben bármi módon részt vesznek, ismerjék és betartsák a rájuk vonatkozó elvárásokat, kötelezettségeket.

A szabályzat hatálya a közterületen, az önkormányzat közigazgatási területén elhelyezett és Adatkezelő által kezelt és üzemeltett térfigyelő kamerarendszerre terjed ki.

Jelen szabályzat a kiadás napján lép hatályba, mellyel valamennyi korábbi e tárgyú szabályzat, tájékoztató hatályát veszti.

# 4 Térfigyelő kamerarendszer létesítése

Helyi önkormányzati feladat a helyi közügyek, valamint a helyben biztosítható közfeladatok körében a település közbiztonságának biztosításában való közreműködés (Mötv. 13. § (1) 17. pontja).

A települési önkormányzat a közterületi rend és tisztaság, az önkormányzati vagyon védelméről a Kftv. 1.

§ (1) bekezdése alapján közterület-felügyelet vagy közterület-felügyelő útján is gondoskodhat, illetve a 8.

§ (1) bekezdése alapján, ha a települési önkormányzatnál közterület-felügyelet vagy közterület-felügyelő nem működik, a képfelvevőt a jegyző, vagy a képviselő-testület által kijelölt, a települési önkormányzat alkalmazásában álló köztisztviselők is üzemeltethetik és kezelhetik (továbbiakban közterületi térfigyelő kamerarendszert üzemeltető, kezelő személy).

A Kftv. 7. § (3) bekezdése alapján közterületen, közbiztonsági, illetve bűnmegelőzési célból, bárki számára nyilvánvalóan észlelhető módon képfelvevőt helyezhető el és felvétel készíthető.

Újlőrincfalva Községi Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörben a közterület-felügyeletről szóló 1999. évi LXIII. törvény 7. §

(3) bekezdésében, valamint a Magyarország helyi önkormányzatairól szóló 2011. évi CLXXXIX törvény

13. § (1) bekezdés 17. pontjában meghatározott feladatkörében eljárva 141/2020(X.8) számú képviselő- testületi határozatában döntött a képfelvevő elhelyezéséről, valamint a képfelvevővel megfigyelt közterület kijelöléséről.

Ez alapján Újlőrincfalva .község közigazgatási területén, közterületen - ahol az közbiztonsági, bűnmegelőzési, illetve bűnüldözési célból igazolhatóan szükséges - bárki számára nyilvánvalóan észlelhető módon közterületi térfigyelő rendszert működtet, képfelvevőt helyez el és felvételt készít, tárol, kezel.

A képfelvevő által megfigyelt területre belépő személyek tájékoztatását elősegítő módon figyelemfelhívó jelzést, ismertetést helyez el a képfelvevők elhelyezéséről, az adatkezelés tényéről.

A képfelvevők elhelyezésére, a megfigyelt területre vonatkozó adatokat (a kamerák pontos helyszínét, elhelyezését, megfigyelés módját) a település honlapján a Közterület-felügyeletről szóló 1999. évi LXIII. törvény 7. § (4) bekezdése alapján közzéteszi (1. melléklet), valamint arról tájékoztatja a rendőrséget.

Adatkezelő a jogszabályban meghatározottak szerint együttműködik a Kormány által kijelölt központi tárhelyszolgáltatóval. A felvételeket – amennyiben annak műszaki és technikai feltételei adottak – a Kormány által kijelölt központi tárhelyszolgáltató által biztosított tárhelyen rögzíti.

# Értelmező rendelkezések

A szabályzat, tájékoztató alkalmazása során az egyes fogalmakon a következőket kell érteni, különösen az Infotv. 3. § értelmében használt adatvédelmi kifejezéseket:

*Közterületi térfigyelő kamerarendszer:* Azok az eszközök és megoldások, melyek kamerák kihelyezésével és üzemeltetésével lehetővé teszik a közterület távolból történő megfigyelését, a kamerákkal képfelvételek készítését, a felvételek tárolását, kezelését, az adatok továbbítását.

Kamerarendszer részei:

* közterületre kihelyezett kamerák,
* központi megfigyelő, illetve rögzítő helyiség a szükséges eszközökkel és műszaki megoldásokkal.

*Közterület*: A közhasználatra szolgáló minden olyan állami vagy önkormányzati tulajdonban álló terület, amelyet rendeltetésének megfelelően bárki használhat, ideértve a közterületnek közútként szolgáló és a magánterületnek a közforgalom számára a tulajdonos (használó) által megnyitott és kijelölt részét, továbbá az a magánterület, amelyet azonos feltételekkel bárki használhat.

*Érintett*: Bármely információ alapján azonosított vagy azonosítható természetes személy.

*Személyes adat*: Az érintettre vonatkozó bármilyen adat.

*Adatkezelő*: Az a természetes vagy jogi személy, illetve jogi személyiséggel nem rendelkező szervezet, aki vagy amely - törvényben vagy az Európai Unió kötelező jogi aktusában meghatározott keretek között - önállóan vagy másokkal együtt az adat kezelésének célját meghatározza, az adatkezelésre (beleértve a felhasznált eszközt) vonatkozó döntéseket meghozza és végrehajtja, vagy az adatfeldolgozóval végrehajtatja.

Ha az adatkezelés céljait és eszközeit az uniós vagy a tagállami jog határozza meg, az adatkezelőt vagy az adatkezelő kijelölésére vonatkozó különös szempontokat az uniós vagy a tagállami jog is meghatározhatja.

*Adatkezelés*: az alkalmazott eljárástól függetlenül az adaton végzett bármely művelet vagy a műveletek összessége, így különösen gyűjtése, felvétele, rögzítése, rendszerezése, tárolása, megváltoztatása, felhasználása, lekérdezése, továbbítása, nyilvánosságra hozatala, összehangolása vagy összekapcsolása, zárolása, törlése és megsemmisítése, valamint az adat további felhasználásának megakadályozása, fénykép-, hang- vagy képfelvétel készítése, valamint a személy azonosítására alkalmas fizikai jellemzők (pl. ujj- vagy tenyérnyomat, DNS-minta, íriszkép) rögzítése.

*Adatkezelés korlátozása*: a tárolt adat zárolása az adat további kezelésének korlátozása céljából történő megjelölése útján.

*Adattovábbítás*: Az adat meghatározott harmadik személy számára történő hozzáférhetővé tétele.

*Adatfeldolgozás*: az adatkezelő megbízásából vagy rendelkezése alapján eljáró adatfeldolgozó által végzett adatkezelési műveletek összessége.

*Adatfeldolgozó*: Az a természetes vagy jogi személy, közhatalmi szerv, ügynökség vagy bármely egyéb szerv, amely az adatkezelő nevében személyes adatokat kezel.

*Nyilvánosságra hozatal*: Az adat bárki számára hozzáférhetővé tétele.

*Adattörlés*: Az adat felismerhetetlenné tétele oly módon, hogy a helyreállítása többé nem lehetséges.

*Adatmegsemmisítés*: Az adatot tartalmazó adathordozó teljes fizikai megsemmisítése.

*Adatvédelmi incidens*: Az adatbiztonság olyan sérelme, amely a továbbított, tárolt vagy más módon kezelt személyes adatok véletlen vagy jogellenes megsemmisülését, elvesztését, módosulását, jogosulatlan továbbítását vagy nyilvánosságra hozatalát, vagy az azokhoz való jogosulatlan hozzáférést eredményezi.

# A személyes adatok kezelésére vonatkozó elvek

*Jogszerűség, tisztességes eljárás és átláthatóság*: A személyes adat kizárólag egyértelműen meghatározott, jogszerű célból, jog gyakorlása és kötelezettség teljesítése érdekében kezelhető. Az adatkezelésnek minden szakaszában meg kell felelnie az adatkezelés céljának, az adatok gyűjtésének és kezelésének tisztességesnek és törvényesnek kell lennie.

*Célhoz kötöttség, adattakarékosság, korlátozott tárolhatóság*: Csak olyan személyes adat kezelhető, amely az adatkezelés céljának megvalósulásához elengedhetetlen, a cél elérésére alkalmas. A személyes adat csak a cél megvalósulásához szükséges mértékben és ideig kezelhető.

*Pontosság*: Az adatkezelés során biztosítani kell az adatok pontosságát, teljességét és - ha az adatkezelés céljára tekintettel szükséges - naprakészségét, valamint azt, hogy az érintettet csak az adatkezelés céljához szükséges ideig lehessen azonosítani.

*Integritás és bizalmas* jelleg: Az adatkezelés során arra alkalmas műszaki vagy szervezési - így különösen az adatok jogosulatlan vagy jogellenes kezelésével, véletlen elvesztésével, megsemmisülésével vagy károsodásával szembeni védelmet kialakító - intézkedések alkalmazásával biztosítani kell a személyes adatok megfelelő biztonságát.

# Adatkezelés célja

A térfigyelő rendszer üzemeltetés célja a Közterület-felügyeletről szóló 1999. évi LXIII. törvényben meghatározott célok közül különösen a település közbiztonságának növelése, a jogellenes köztéri magatartások megelőzése, felderítésük elősegítése, visszaszorítása, a közterületi rendre vonatkozó előírások betartásának ellenőrzése, az önkormányzati vagyon védelme, mindezek által a lakosság biztonságérzetének erősítése.

A megfigyelt területre belépő és ott tartózkodó személyekről készülő hangtartalom nélküli képfelvételek rögzítésének és felhasználásának további célja lehet a bűnüldöző tevékenység segítése, a bűnüldözésben, bűnmegelőzésben az állampolgárok személyi és vagyonbiztonságának növelésében tevékenykedő szervezetek közötti együttműködés elősegítése, a rögzítés helyszínén a felvételen szereplő személy által, jogainak gyakorlása érdekében indított eljárásban történő felhasználása céljából, illetve körözött személy vagy tárgy azonosítása érdekében.

A képfelvételeket a települési önkormányzat, vagy a rendőrség szükség esetén felhasználhatja a törvényben meghatározott feladatainak ellátásához.

# A kezelt adatok köre, forrása

A képrögzítő eszközön a megfigyelt területre belépők képmása, tevékenysége, mint személyes adatnak is minősülő felvételek kerülnek rögzítésre, tárolásra. A felvételen beazonosítható természetes személyek

jelenhetnek meg, különböző mozgást, magatartást megvalósítva, amelyből közvetett vagy közvetlen következtetések is levonhatóak. Amennyiben a kamerarendszer által rögzített adatok felhasználásra kerülnek, akkor személyes adatnak tekinthető az érintett magatartása is, mint az érintettre vonatkozó következtetés.

Az Adatkezelő nem alkalmaz automatizált döntéshozatalt, kizárja az adatkezelési műveletei közül az adatok biometrikus felhasználását (pl. az arcfelismerés, mozgásfelismerés).

Az adatok az érintettől, a képfelvevő eszközzel megfigyelt területen tartózkodó természetes személyektől származnak, a képfelvevő eszközök látómezeje szerint, lásd 1. sz. melléklet.

A térfigyelő kamerák, képfelvevők kizárólag közterületen - ahol az közbiztonsági, bűnmegelőzési, illetve bűnüldözési célból igazolhatóan szükséges, bárki számára nyilvánvalóan észlelhető módon - kerültek elhelyezésre, a kamerával nem kerül sor magánterület megfigyelésére. Ha ezt a feltételt a kamera beállításával nem lehet teljesíteni, akkor maszkolással kell leszűkíteni a kamerák látómezejét, ki kell takarni az inkriminált területeket.

# Adatkezelés jogalapja

A térfigyelő rendszer személyes adatait az Infotv. 5. § (1) bekezdés a) pontja alapján, a Kftv. 1. §-a és a

7. § (3) bekezdése rendelkezéseit figyelembevéve kezeli az Adatkezelő.

# Adatkezelés időtartama, a rögzített felvételek megismerése, továbbítása

## Térfigyelő kamerarendszer képeinek megfigyelése:

A térfigyelő kamerarendszer által közvetített képek megfigyelésének közvetlen célja, hogy a megfigyelő áttekintést kapjon a megfigyelt közterületek állapotáról, helyzetéről, és indokolt esetben azonnali intézkedést tegyen, illetve kezdeményezzen. A Kftv. 8. § (1) alapján biztosított lehetőségnél fogva a jegyző és kijelöléssel az informatikus üzemelteti és kezeli.

A kamerarendszer által továbbított képek megfigyelésére jogosultak:

* jegyző
* polgármester

## Térfigyelő kamerarendszer képeinek rögzítése:

A közterületi térfigyelő kamerarendszer képeinek rögzítése folyamatosan - a nap 24 órájában - történik. A rögzítés célja, hogy szükség esetén bizonyítási eszközként felhasználhatók legyenek az egyes eljárásokban.

A kamerákkal rögzített felvételek - Kftv.-ben rögzített felhasználás hiányában - **a rögzítést követő harminc nap elteltével törlésre kerülnek**.

## Rögzített felvételek visszanézése (betekintés):

A térfigyelő kamerarendszer rögzített képeinek visszanézésére akkor kerülhet sor, amikor az okot adó esemény - az automatikus törlési határidőn belül - adatkezelő tudomására jut.

A felvételeket kizárólag a Kftv.-ben rögzített célokból használhatók fel:

* a készített felvétel a rögzítés helyszínén elkövetett bűncselekmény vagy szabálysértés miatt indult eljárásban,
* a rögzítés helyszínén elkövetett jogsértés miatt indított közigazgatási hatósági eljárásban,
* a rögzítés helyszínén végzett felügyelői intézkedés jogszerűségének megállapítására irányuló közigazgatási hatósági eljárásban,
* a rögzítés helyszínén a felvételen szereplő személy által, jogainak gyakorlása érdekében indított eljárásban történő felhasználás,
* a terrorcselekmények vagy más bűncselekmények megelőzése, felderítése és megszakítása céljából,
* a nemzetbiztonsági védelmi és elhárítási, információszerzési, továbbá nemzetbiztonsági, iparbiztonsági, belső biztonsági és bűnmegelőzési ellenőrzési feladatok ellátása céljából,
* a katasztrófavédelmi, tűzvédelmi hatósági feladatok ellátása céljából,
* körözött személy vagy tárgy azonosítása érdekében.

A kamerarendszer által továbbított képek visszanézésére jogosultak:

* Jegyző
* Polgármester

A visszanézett felvételeken el kell különíteni a rendkívüli eseményt tartalmazó (azaz a felvételek adatkezelésére indokot, eljárás megindítására, illetve kezdeményezésére okot adó) felvételrészeket a rendkívüli eseményt nem tartalmazó felvételektől.

A Kftv. alapján biztosítani kell, hogy a felvételen szereplő személy a felvétel törlésének időpontjáig megtekinthesse a róla készült felvételt. Amennyiben ilyen tárgyú kérelem érkezik, a megtekintés előtt meg kell vizsgálni, hogy a kért felvételrészlet rendelkezésre áll-e és azon a kérelmező szerepel-e.

Az adatbiztonsági követelmények teljesülése és az érintettek jogainak védelme érdekében adatkezelőnek meg kell győződni a képfelvételen látható személy és az érintetti jogával élni kívánó személy személyazonosságának egyezéséről, ennek érdekében a felvételekbe történő betekintés az érintett személyes megjelenéséhez kötött, illetve a hozzáférési jog másolat kérési gyakorlása - személyes jelenlét nélkül- a személy egyértelmű beazonosíthatósága mellett gyakorolható.

A felvételen szereplő más érintettek személyes adatai védelméhez fűződő jogai érdekében a felvételen felismerhetően nem szerepelhet más személy vagy személyes adat (pl. rendszám). Szükség esetén ki kell takarni a felvételen szereplőn kívüli személyeket, személyes adatokat.

## Eljárás indítása, illetve kezdeményezése:

A rendkívüli eseményt tartalmazó felvételek esetén a felvétel rögzítésétől számított két munkanapon belül a közterület-felügyelő vagy a közterületi térfigyelő kamerarendszert üzemeltető, kezelő személy köteles:

* a feladatkörébe tartozó eljárást megindítani, vagy
* a más szerv vagy hatóság (pl. rendőrség) hatáskörébe tartozó eljárások esetén az eljárás megindítását kezdeményezni.

## Rögzített felvételek továbbítása:

Az adattovábbítás céljából adatmentést a közterület-felügyelő, a közterületi térfigyelő kamerarendszert üzemeltető, kezelő személy vagy a rendőrség végezhet.

A rögzített felvétel továbbítható:

* Az eljárásra jogosult szerv, hatóság megkeresésére: a Kftv.-ben rögzített felhasználási célból megkeresésre a rendőrség, a nemzetbiztonsági szolgálat, a hivatásos katasztrófavédelmi szerv részére, illetve bizonyítási eszközként megkeresésre vagy adatkérésre a szabálysértési eljárásra jogosult szerv, illetve büntetőeljárásban a bíróság, az ügyészség, a nyomozó hatóság, az

előkészítő eljárást folytató szerv számára, ha a megkeresésben vagy adatkérésben megjelölésre került az eljárás tárgya, ügyszáma és a rögzített felvétellel bizonyítandó tény. A rögzített felvétel továbbítására irányuló megkeresést meg kell tagadni, ha a felvétel a megkeresésben meghatározott tény bizonyítására alkalmatlan.

* Az Rtv. alapján a rendőrség konkrét kérésre fix IP-címről férhet hozzá a felvételekhez nyilvántartási kötelezettség mellett, amit az Adatkezelő ellenőriz,
* A felvételen szereplő személy számára: ha jogainak érvényesítésére eljárást indított, részére az adatkezelési határidőn belül benyújtott kérelemre a felvételt továbbítani kell.
* Akinek jogát vagy jogos érdekét a felvétellel rögzített esemény, cselekmény vagy intézkedés érinti, kérheti, hogy a felvétel ne kerüljön törlésre a felvétel továbbításáig, de legfeljebb a kérelem benyújtását követő harminc napig.

**Az eljárásra jogosult szerv, hatóság megkeresésén kívüli esetekben csak a rendkívüli eseményt tartalmazó felvételek továbbítására kerülhet sor, a továbbított felvételen kizárólag a kérelemben szereplő, az eljárás megindítására, illetve kezdeményezésére okot adó kamerafelvétel szerepelhet, biztosítva más érintettek** személyes adatai védelméhez fűződő jogait. Szükség esetén ki kell takarni az egyéb személyes adatokat.

**A rendszer üzemeltetését, karbantartását végző adatfeldolgozó** (személy- és vagyonvédelmi tevékenységet végző alvállalkozó) **hatásköre:**

A térfigyelő kamerarendszer hardver és szoftverelemeinek karbantartásán kívül kizárólag a rendőrség vagy a közterület-felügyelő vagy a közterületi térfigyelő kamerarendszert üzemeltető, kezelő személy - mint a kamerarendszer által továbbított képek visszanézésére jogosultak - által visszanézett és kimentett, a rendkívüli eseményről készült felvételekkel kapcsolatos technikai műveletekben vehet részt, a szerződésből fakadó kötelezettségei teljesítése céljából, pl. felvételen szereplő személyek, személyes adatok, területek kitakarása, maszkolása.

Nem vehet részt a térfigyelő kamerarendszer képeinek megfigyelésében, a rögzített felvételek visszanézésében, továbbításában.

# Szervezési, technikai és egyéb intézkedések

Az adatkezelő a tudomány és technológia állása és a megvalósítás költségei, az adatkezelés jellege, hatóköre, körülményei és céljai, valamint a természetes személyek jogaira és szabadságaira jelentett, változó valószínűségű és súlyosságú kockázat figyelembevételével megfelelő technikai és szervezési intézkedéseket hajt végre annak érdekében, hogy a kockázat mértékének megfelelő szintű adatbiztonságot garantálja. Az adatkezelésében közreműködők a képfelvevő eszközök kezelése során kötelesek betartani azokat a szervezési, technikai és egyéb adatbiztonsági intézkedéseket, amelyek az érintett személy személyes adatait, így különösen magántitkait és magánéletének körülményeit illetéktelen személy tudomására jutásától óvja meg.

Az adatokat védeni kell különösen:

* + a jogosulatlan hozzáférés,
  + a jogosulatlan megváltoztatás,
  + a jogtalan továbbítás,
  + a jogtalan nyilvánosságra hozatal,
  + jogszerűtlen törlés vagy megsemmisítés, valamint
  + a véletlen megsemmisülés és sérülés ellen.

Az adatkezelésben közreműködők a meghatározott feladat ellátása céljából a képfelvételen szereplő személyre vagy járműre vonatkozóan tudomására jutott adatokat, információkat az eredeti céltól eltérően nem használhatják fel, a polgárőrök a személy- és lakcím, valamint a közúti közlekedési nyilvántartásban tárolt adatok lekérdezésére nem jogosultak.

A kamerarendszer által közvetített képek megfigyelésére, a rögzített felvételek kezelésére csak a hozzáférésre engedélyezettek jogosultak, jogosultság nélkül senki sem férhet hozzá személyes adatokhoz, a rendszer a szükséges mértékben naplózza a személyes adatok hozzáféréseit.

A tárolt felvételekhez történő hozzáférés, adattovábbítás dokumentált módon történhet, a jegyzőkönyvnek tartalmaznia kell a rögzített felvétel megismerésének okát és idejét, valamint a megismerő személyét.

A 2. melléklet tartalmazza a *Megismerési és adattovábbítási napló* minta dokumentumot.

Az informatikai védelmet az *Adatvédelmi és adatbiztonsági szabályzatban*, az Információbiztonsági szabályzatában, utasításában foglaltaknak megfelelően kell biztosítani.

# Érintettek jogai

Az Adatkezelő az érintett jogai gyakorlására irányuló kérelmét az annak beérkezésétől számított legfeljebb huszonöt napon elbírálja és döntéséről az érintettet írásban vagy elektronikus úton értesíti. A kérelem beérkezésének napja a határidőbe nem számít bele.

Az Infotv-nek megfelelően az érintettek az alábbi főbb jogokat gyakorolhatják:

## Előzetes tájékoztatáshoz való jog, hozzáférési jog

Az érintett jogosult arra, hogy az Adatkezelő által kezelt, személyes adatai vonatkozásában az adatkezelést megelőzően tájékoztatást kapjon az adatkezeléssel kapcsolatos alábbi tényekről, (az adatkezelő, illetve adatfeldolgozó megnevezése és elérhetősége; az adatvédelmi tisztviselő neve és elérhetősége; az adatkezelés célja; az adatkezelés jogalapja; a kezelt személyes adatok megőrzésének időtartama; az adattovábbítás címzettjei; a kezelt személyes adatok gyűjtésének forrásai; az érintettet az Infotv. alapján megillető jogok, valamint azok érvényesítésének módja.

A képfelvevő által megfigyelt területre belépő személyek tájékoztatását elősegítő módon figyelemfelhívó jelzést, ismertetést kell elhelyezni a képfelvevők elhelyezéséről, az adatkezelés tényéről.

Adatkezelő a képfelvevők elhelyezésére, a megfigyelt területre vonatkozó adatokat (a kamerák pontos helyszínét, elhelyezését, megfigyelés módját) a település honlapján a Közterület-felügyeletről szóló 1999. évi LXIII. törvény 7. § (4) bekezdése alapján közzéteszi (1. melléklet).

## Hozzáféréshez való jog:

Az érintett jogosult arra, hogy kérelmére személyes adatait és azok kezelésével összefüggő információkat az Adatkezelő a rendelkezésére bocsássa.

## Helyesbítéshez való jog:

Az érintett jogosult arra, hogy kérelmére vagy az Infotv. 18. §-ában meghatározott esetekben személyes adatait az Adatkezelő helyesbítse, illetve kiegészítse.

## Az adatkezelés korlátozásához való jog:

Az Adatkezelő köteles az érintett kérelmére vagy az Infotv. 19. §-ában meghatározott esetekben az érintett személyes adatai kezelésének korlátozására. Az adatkezelés korlátozásának időtartama alatt a korlátozással érintett személyes adatokkal az Adatkezelő a tároláson túl egyéb adatkezelési műveletet

kizárólag az érintett jogos érdekének érvényesítése céljából vagy törvényben, nemzetközi szerződésben, illetve az Európai Unió kötelező jogi aktusában meghatározottak szerint végezhet.

## Törléshez való jog:

Az Adatkezelő az érintett kérelmére, valamint az Infotv. 20. §-ában meghatározott esetekben törli az érintett személyes adatait.

Az Adatkezelő haladéktalanul törli az érintett személyes adatait, ha az adatkezelés jogellenes, az érintett az adatkezeléshez adott hozzájárulását visszavonja vagy a személyes adatainak törlését kérelmezi (kivéve, ha az adatkezelést törvény vagy helyi önkormányzat rendelete közérdeken alapuló célból rendeli el, illetve az adatkezelés az érintett vagy más személy létfontosságú érdekeinek védelméhez, valamint a személyek életét, testi épségét vagy javait fenyegető közvetlen veszély elhárításához vagy megelőzéséhez szükséges és azzal arányos), az adatok törlését jogszabály, az Európai Unió jogi aktusa, a Nemzeti Adatvédelmi és Információszabadság Hatóság (a továbbiakban: Hatóság) vagy a Bíróság rendelte el.

## Jogorvoslathoz/panasztételhez való jog

Amennyiben az Adatkezelő által folytatott adatkezeléssel kapcsolatban kérdése, panasza merül fel, vagy az előzőekben ismertetett jogait kívánja gyakorolni, úgy az érintett közvetlenül fordulhat az Adatkezelőhöz, vagy annak adatvédelmi tisztviselőjéhez a jelen tájékoztatóban megadott elérhetőségeken.

Az érintett kezdeményezheti a Hatóság vizsgálatát k az adatkezelő intézkedése jogszerűségének vizsgálata céljából, ha az adatkezelő az érintett előzőekben felsorolt jogainak érvényesítését korlátozza vagy a kérelmét elutasítja; továbbá a Hatóság adatvédelmi hatósági eljárásának lefolytatását kezdeményezheti, amennyiben megítélése szerint az Adatkezelő a személyes adatainak kezelése során megsértette a személyes adatok kezelésére vonatkozó jogszabályi előírásokat.

*A Nemzeti Adatvédelmi és Információszabadság Hatóság elérhetőségei:*

Cím: 1055 Budapest, Falk Miksa utca 9-11. Postai cím: 1363 Budapest, Pf.: 9.

Telefonszám: +36 1 391 1400, E-mail: [ugyfelszolgalat@naih.hu](mailto:ugyfelszolgalat@naih.hu)

1. melléklet

# ÚJLŐRINCFALVA ÖNKORMÁNYZAT ÜZEMELTETÉSÉBEN LÉVŐ KÖZTERÜLETI TÉRFIGYELŐ KAMERÁK

**ELHELYEZÉSÉRE, A MEGFIGYELT TERÜLETRE VONATKOZÓ ADATOK**

kamera típus jelmagyarázat:

D = Dome (360°-ban forgatható, pásztázó) F = Fix

R = rendszámfelismerő

|  |  |  |  |
| --- | --- | --- | --- |
| **Sorszá m** | **Kamera telepítési helyének (utca,**  **házszám) címe** | **Kamera típusa** | **Megfigyelt közterület** |
| 1. | Kossuth út 147 hrsz. | D | Kossuth út és Petőfi út kereszteződése |
| 2. | Fő út 176 hrsz | D | Poroszló irányából bejövő, illetve Poroszló irányába kimenő forgalom |
| 3. | Fő út 176 hrsz | D | Két buszmegálló illetve az  átmenő forgalom figyelése, Sarud irányába |
| 4. | Fő út 176 hrsz | D | Két buszmegálló, illetve az átmenő forgalom figyelése |
| 5. |  |  |  |
| 6. |  |  |  |
| 7. |  |  |  |
| 8. |  |  |  |
| 9. |  |  |  |
| 10. |  |  |  |
| 11. |  |  |  |
| 12. |  |  |  |

…………………….……………………. …………………….……………………. dátum aláírás

**Megismerési és adattovábbítási napló**

1. melléklet

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Sor- szám** | **Megismerés oka** | **Megismerő személy** | **Dátum** | **Művelet**  (betekintés, törlés, másolás) | **Adattovábbítás oka** | **Hatósági megkeresés tárgya, ügyszáma** | **Adattovábbítás címzettje** | **Dátum** |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |

Közterületi térfigyelő kamerarendszer adatkezelési szabályzat, tájékoztató